Plateanmeldelse: Blood Orange - «Cupid Deluxe»
ALBUM: INDIEPOP «Cupid Deluxe» (Domino/Playground) Devonté Hynes har vært innom dansepunk i Test Icicles (si det fort) og kalte seg tidligere Lightspeed Champion. Londonmannen har svevd rundt på så mange prosjekter de siste årene, at bare det å gi ut noe er interessant i seg selv. Debuten som blodappelsin var imidlertid kreativt tåkeprat. Denne er nydelig, klarere. Inspirert av de mer outrerte sidene av New York, kanalisert gjennom yachtpop-aktig åttitallsfunk og et storveis forvirrende fokus. Noe surr i kantene, men nesten hver eneste låt er en jublende liten skatt. Om Prince hadde stått bak hadde alle vært over seg av begeistring. BESTE LÅT: «You're Not Good Enought» TOR MARTIN BØE
C-vitaminer for viderekomne.